በኮምቦልቻ ከተማ እስከ አምስት ኮከብ የሚኖራቸው ስድስት ሆቴሎች ሊገነቡ ነው፡፡
ባሕር ዳር፡ ጥቅምት 13/2012 ዓ.ም (አብመድ) በአማራ ክልል ኮምቦልቻ ከተማ ደረጃቸውን የጠበቁ ሆቴሎች ባለመገንባታቸው ከተማዋ ከዘርፉ ተጠቃሚ አለመሆኗን ባለሀብቶች ተናግረዋል፡፡ኮምቦልቻ በአማራ ክልል የኢንዱስትሪ ፍሰት በብዛት የሚገኝባት የደረቅ ወደብ ከተማ ናት። ከመደበኛ የተሽከርካሪዎች እንቅስቃሴ አገልግሎት በተጨማሪ የአውሮፕላን ማረፊያ እና የኮምቦልቻ – ሃራ ገበያ የባቡር ጣቢያ መገኛም ናት፡፡ በከተማዋ ባሉት የኢንቨስትመንት እንቅስቃሴዎች ምክንያትም ከነዋሪዎቿ ባለፈ የውጭ ሀገራት እና የሀገር ውስጥ ሰራተኞች እንዲሁም የባለሀብቶች መዳረሻ ሆናለች፡፡ ከተማዋ ለአፋር፣ ለምስራቅ አማራ አካባቢ እና ለትግራይ ክልል መተላለፊያ መንገድ በመሆኗ የበርካታ ተጓዦች ማረፊያም ናት፡፡